b'\n_START_ARTICLE_\nCole Porter\n_START_SECTION_\n\xc5\xbdivljenje\n_START_PARAGRAPH_\nRodil se je v eni najbogatej\xc5\xa1ih dru\xc5\xbein v Indiani. S \xc5\xa1estimi leti se je pri\xc4\x8del u\xc4\x8diti igranja violine, pri desetih je spisal prvo opereto. Leta 1909 se je vpisal na Univerzo Yale, kjer je pri\xc4\x8del s pisanjem lahkotnej\xc5\xa1ih skladb. Leta 1917 je odpotoval v Pariz, pridru\xc5\xbeil se je tujski legiji._NEWLINE_Dve leti zatem se je poro\xc4\x8dil. \xc5\xbdivel je tudi v Benetkah, pri\xc4\x8del je sodelovati s \xc5\xa1tevilnimi znanimi umetniki svojega \xc4\x8dasa. 1937. leta se je pri padcu s konja hudo po\xc5\xa1kodoval. Zaradi bole\xc4\x8din, ki so zaznamovale njegovo nadaljnje \xc5\xbeivljenje, je te\xc5\xbeko ponovil svoje prej\xc5\xa1nje uspehe. Leta 1948 se je z mjuziklom Poljubi me, Kate triumfalno vrnil na odre.'